Diari Oficial de la Generalitat Valenciana


Sumari del DOGV 6863, del 17-09-2012 (2012/8422)

ACORD de 7 d'agost de 2012, de la Junta de Govern, de creació de fitxers de dades de caràcter personal de titularitat pública del Col·legi Professional de Tècnics Sanitaris Superiors de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2012/08/07/(1)/dof/vci/html**

### Dades del document

Número de DOGV
:   6863

Data del DOGV
:   17-09-2012

Secció del DOGV
:   I. DISPOSICIONS GENERALS

Número del document
:   2012/8422


Data del document
:   07-08-2012

Organisme emissor
:   Col·legi Professional de Tecnics Superiors Sanitaris de la Comunitat Valenciana

Tipus de document
:   Acord

Descriptors 

:   * legislació
    * col·legi professional
    * dades personals
    * base de dades

ACORD de 7 d'agost de 2012, de la Junta de Govern, de creació de fitxers de dades de caràcter personal de titularitat pública del Col·legi Professional de Tècnics Sanitaris Superiors de la Comunitat Valenciana. [2012/8422]  
  
L'article 20 de la Llei Orgànica 15/99, de 13 de desembre, de Protecció de Dades de Caràcter Personal (LOPD), establix que la creació, la modificació o la supressió de fitxers de les administracions públiques haurà d'efectuar-se per mitjà d'una disposició general publicada en el Boletín Oficial del Estado o diari oficial corresponent.  
El Col·legi Professional de Tècnics Sanitaris Superiors de la Comunitat Valenciana, d'ara en avant COPTESSCV, és una corporació de dret públic amb personalitat jurídica pròpia i plena capacitat per al compliment dels seus fins, d'acord amb el que establix la legislació vigent en matèria de consells i col·legis professionals i en els seus estatuts propis. Com a corporació de dret públic correspon al COPTESSCV l'exercici de totes aquelles funcions d'interés públic que directament i en relació amb la professió pel legislador li siguen encomanades o bé li siguen delegades per l'Administració.  
Entre les indicades funcions, corresponen al COPTESSCV, en l'àmbit de la seua competència, l'ordenació de l'activitat professional, vetlant per l'ètica i la dignitat professional i el respecte degut als drets dels particulars, així com l'exercici de la facultat disciplinària en l'orde professional i col·legial i l'adopció de totes aquelles mesures conduents a evitar l'intrusisme professional.  
A més de les indicades funcions, la Llei 44/2003, de 21 de novembre, d'Ordenació de les Professions Sanitàries, en concordança amb la Llei 41/2002, de 14 de novembre, Bàsica Reguladora de l'Autonomia del Pacient i Drets i Obligacions en Matèria d'Informació i Documentació Clínica, així com amb la Llei 16/2003, de 28 de maig, de Cohesió i Qualitat del Sistema Nacional de Salut, ha establit que, per a garantir de forma efectiva i facilitar l'exercici dels drets que corresponen als pacients en virtut de la Llei 41/2002 esmentada, els col·legis professionals, els consells autonòmics i els consells generals, en els respectius àmbits territorials, establiran els registres públics de professionals que seran accessibles a la població i estaran a disposició de les administracions sanitàries i hauran de permetre conéixer el nom, titulació, especialitat, lloc d'exercici i aquelles altres dades que en la llei es determinen com a públics.  
De conformitat amb l'article 20 de la LOPD, així com en l'article 53.4 del Reglament de desplegament de la LOPD, es publica l'Acord de creació de fitxers de dades de caràcter personal de titularitat pública del COPTESSCV, a través de la seua reunió de Junta de Govern celebrada el dia 7 d'agost de 2012, en els termes següents:  
  
  
Article 1. Es creen els fitxers de dades de caràcter personal de titularitat pública responsabilitat del COPTESSCV que s'assenyalen en els annexos de la present disposició, i que hauran d'adequar-se als termes i a les condicions previstos en la Llei Orgànica 15/1999, de 13 de desembre, de Protecció de Dades de Caràcter Personal, i disposicions de desplegament, en particular a les prescripcions establides en el Reial Decret 1720/2007, de 21 de desembre, pel que s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
  
Article 2. El COPTESSCV, com a responsable dels fitxers i tractaments, haurà d'adoptar les mesures necessàries per a garantir que les dades de caràcter personal existents en els mateixos s'usen per a les finalitats i funcions de dret públic que té encomanades i reconegudes en la Llei 2/1974, de Col·legis Professionals, de 13 de febrer, i la resta de normativa de caràcter general o sectorial que afecte la professió, en relació amb la Llei Orgànica 15/1999, de 13 de desembre, de Protecció de Dades de Caràcter Personal.  
  
Article 3. Els professionals afectats podran exercir els drets d'accés, rectificació, oposició i cancel·lació, davant de la Secretaria del COPTESSCV, en la seu oficial de la corporació, a Alacant, carrer Periodista Rodolfo Salazar, número 20, entresòl, oficina 2.  
  
Article 4. Delegar en la Junta de Govern del COPTESSCV la creació, la modificació o la supressió d'aquells fitxers de dades de caràcter personal de titularitat pública que resulten necessaris per a l'exercici de les finalitats i de les funcions públiques pròpies del col·legi.  
  
Disposició final  
  
Primera. De la present disposició es traslladarà a l'Agència Espanyola de Protecció de Dades, d'acord amb el que disposa l'article 39.2.a de la Llei Orgànica 15/1999, de 13 de desembre, de Protecció de Dades de Caràcter Personal (LOPD).  
  
Segona. La present disposició entrarà en vigor l'endemà de la seua publicació en el Diari Oficial de la Comunitat Valenciana.  
  
Alacant, 7 d'agost de 2012.- El president: Juan Felipe Rodríguez Ballesta.  
  
  
ANNEX I  
  
Fitxer: Gestió Col·legial  
a) Nom del fitxer: Gestió Col·legial.  
b) Descripció: fitxer que conté dades de caràcter personal dels col·legiats, acreditats i inscrits i de l'activitat dels professionals.  
  
c) Finalitat del fitxer i usos previstos:  
- Registre de col·legiats, acreditats i inscrits.  
- Control de títols, d'exercici professional i especialització.  
- Acreditació de l'habilitació professional dels col·legiats, dels acreditats i dels inscrits.  
- Control d'incompatibilitats professionals.  
- Registre de càrrecs corporatius.  
- Gestió de quotes col·legials.  
- Gestió comptable, fiscal i administrativa de la corporació.  
- Procediments administratius, registre d'entrada i eixida i altres registres administratius.  
- Atenció al ciutadà.  
- Emissió de certificacions i acreditacions relacionades amb l'exercici de potestats juridicopúbliques.  
- Enviament de comunicacions, en l'àmbit nacional i internacional, vinculades amb l'exercici de potestats de dret públic.  
- Publicacions periòdiques i esporàdiques.  
- Fins científics històrics i estadístics.  
- Mediació i arbitratge.  
- L'exercici de qualsevol altra potestat estatutària de dret públic.  
  
d) Col·lectiu afectat: professionals i, si és el cas, els seus hereus o beneficiaris. Només en el cas que existisca obligació legal de contractar un segur de responsabilitat civil.  
e) Procediment d'arreplega de dades: formularis d'inscripció, declaracions, documentals o telemàtiques.  
f) Estructura bàsica i tipus de dades  
- Dades identificatius:  
· Nom i cognoms.  
· DNI/NIF, passaport i/o permís de residència  
· Direcció professional i particular: inclou telèfon, fax, e-mail i Web.  
· Fotografia.  
· Firma.  
- Dades de característiques personals:  
· Data i lloc de naixement.  
· Nacionalitat.  
· Sexe.  
- Dades acadèmiques i professionals:  
· Data d'alta i, si és el cas, canvis, modificacions, comunicacions d'exercici professional en distint àmbit territorial al del col·legi d'adscripció i baixa col·legial.  
· Número de col·legiat.  
· Altres números d'identificació, si és el cas.  
· Data d'expedició del títol i universitat (en el cas de titulats estrangers, a més, document acreditatiu del reconeixement, homologació o convalidació del títol).  
· Col·legi/s d'adscripció de procedència, data i causa d'alta i baixa.  
  
· Autoritat competent de l'Estat membre de la Unió Europea, d'origen o d'acollida, del professional inscrit.  
· Circumstàncies que afecten l'habilitació professional, i incompatibilitats.  
· Àmbit territorial d'actuació en l'exercici de la professió.  
· Llengües oficials i idiomes.  
· Modalitats d'exercici professional i especialitzacions.  
· Càrrecs corporatius.  
- Detalls d'ocupació i lloc de treball.  
- Altres dades:  
· Domiciliació bancària.  
g) Cessions previstes  
- Consells de col·legis autonòmics i col·legis oficials de la mateixa professió.  
- Consells i col·legis d'altres professions, quan siga per a l'exercici de competències semblants o quan així es dispose en una llei.  
- Òrgans jurisdiccionals.  
- Administració general de l'Estat, de les comunitats autònomes, local i institucions de caràcter públic competents, per a l'exercici de competències semblants o quan així ho establisca una llei.  
- Servicis públics responsables de la producció d'estadístiques oficials.  
- Assegurances obligatòries de responsabilitat professional.  
- Qualsevol altra que resulte de la normativa vigent, amb rang de llei.  
h) Transferències  
- Autoritats competents dels estats membres de la Unió Europea, d'origen o d'acollida, dels professionals inscrits.  
- Si és el cas, organismes i entitats internacionals, amb competència en la matèria.  
i) Sistema de tractament utilitzat: mixt.  
j) Mesures de seguretat: nivell bàsic.  
  
  
ANNEX II  
  
Fitxer: Actuacions Professionals  
a) Nom del fitxer: Actuacions Professionals.  
b) Descripció: amb dades personals i professionals dels col·legiats acreditats, dels sol·licitants de treballs, de les parts implicades, incloent els sol·licitants de prestació d'assistència jurídica gratuïta, i del registre i control de les intervencions professionals dels col·legiats.  
  
c) Finalitat del fitxer i usos previstos:  
- Gestió i control de les actuacions professionals.  
- Llestes de torns de pèrits judicials i extrajudicials.  
- Acreditació de la identitat, titulació i habilitació legal i col·legial del tècnic autor del treball o documentació professional objecte del visat.  
- Acreditació de la correcció i integritat formal de la documentació integrant del treball professional subjecta al visat.   
d) Col·lectiu afectat  
- Col·legiats adscrits als torns.  
- Sol·licitants de treballs.  
- Parts implicades en el procés, incloent els sol·licitants.  
e) Procediment d'arreplega de dades:  
- Formularis de sol·licitud o adscripció, documental o telemàtica.  
f) Estructura bàsica i tipus de dades  
- Identificatius:  
· Nom i cognoms.  
· DNI o passaport.  
· Direcció de contacte, amb telèfon, fax i correu electrònic.  
· Dades de l'administració o empresa sol·licitant.  
- Acadèmics i professionals  
· Titulació.  
· Experiència.  
· Torns d'adscripció.  
- De l'actuació:  
· Número d'expedient o dictamen.  
· Dades de la sol·licitud i de la seua tramitació.  
· L'òrgan jurisdiccional en què s'està tramitant l'assumpte.  
· Advocats i procuradors assignats.  
· Dates de remissió i resolució.  
· Descripció de l'assumpte.  
· Ponent encarregat d'informar la junta.  
· Resolució.  
· Minuta a rebre pel col·legi.  
· Servicis o prestacions assignades i realitzades.  
· Indemnitzacions meritades i percebudes.  
g) Cessions previstes  
- Administracions públiques competents.  
- Òrgan jurisdiccional competent.  
- Interessats legítims: contractants i destinataris del servici professional.  
h) Sistema de tractament utilitzat en la seua organització: mixt.  
i) Mesures de seguretat: nivell bàsic.  
  
  
ANNEX III  
  
Fitxer: Queixes, Reclamacions i Denúncies  
a) Nom del fitxer: Queixes, Reclamacions i Denúncies.  
b) Descripció: fitxer que conté dades personals i professionals dels col·legiats acreditats i dels inscrits en relació amb queixes, denúncies, informacions reservades i expedients disciplinaris, d'acord amb la legislació de col·legis professionals i estatuts de la professió, així com qualsevol tipus de reclamació per responsabilitat civil contra col·legiats.  
  
c) Finalitat del fitxer i usos previstos  
- Registre de reclamacions, queixes i/o denúncies presentat front actuacions dels professionals col·legiats, dels acreditats i dels inscrits.  
  
- Control de tramitació i resolució de queixes i denúncies.  
- Control deontològic i disciplinari de l'exercici professional.  
- Gestió i control de tramitació d'expedients.  
- Gestió i control de recursos relacionats amb la tramitació d'expedients en via administrativa i jurisdiccional.  
- Emissió de certificacions.  
- Compliment i execució de resolucions i sentències.  
- Registre, seguiment i tramitació de reclamacions per responsabilitat civil professional contra col·legiats, així com de les declaracions de sinistre que efectuen els propis col·legiats, en els supòsits en què la llei impose la contractació d'este tipus d'assegurances als col·legiats.  
  
d) Col·lectiu afectat: professionals col·legiats, acreditats o inscrits, les persones que efectuen reclamacions o denúncies, els afectats i interessats.  
e) Procediment d'arreplega de dades: documental o telemàtica procedents de denúncies o reclamacions relacionades amb el procediment, facilitats pels propis interessats, i per companyies asseguradores i òrgans jurisdiccionals, si és el cas.  
f) Estructura bàsica i tipus de dades:  
- Dades relatius a infraccions:  
· Dades referents a diligències informatives, tramitació d'expedients i compliment i execució de resolucions i sentències.  
- Dades identificatives:  
· Nom i cognoms.  
· DNI/NIF, passaport i/o permís de residència o treball.  
· Direcció, telèfon, fax, e-mail i Web.  
- Dades acadèmiques i professionals:  
· Adscripció col·legial.  
· Número de col·legiat, d'acreditat o d'inscrit.  
· Modalitat d'exercici i especialització.  
- Dades economicofinancers:  
· Domiciliació bancària.  
- Altres dades:  
· Dades relatius a l'assumpte concret de què es tracta, actuacions, tràmits i gestions realitzades, així com la resolució i les possibles actuacions judicials derivades.  
g) Cessions previstes  
- Consells de col·legis autonòmics i col·legis oficials de la mateixa professió.  
- Consells i col·legis d'altres professions, quan siga per a l'exercici de competències semblants o quan així es dispose en una llei.  
- Òrgans jurisdiccionals.  
- Administracions general de l'Estat, de les comunitats autònomes, local i institucions de caràcter públic competents, per a l'exercici de competències semblants o quan així ho establisca una llei.  
- Servicis públics responsables de la producció d'estadístiques oficials.  
- Assegurances obligatòries de responsabilitat professional.  
- Qualsevol altra que resulte de la normativa vigent, amb rang de llei.  
h) Transferències  
- Autoritats competents dels estats membres de la Unió Europea, o d'origen o d'acollida, dels professionals inscrits.  
- Consell de Col·legis de la Unió Europea, si és el cas.  
i) Sistema de tractament utilitzat en la seua organització: mixt.  
j) Mesures de seguretat: nivell mitjà.


Còpia Permalink ELI